03/08/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación inicial do expediente de cesión de titularidade de varias fincas en Bastiagueiro (Oleiros) a favor do Concello de Oleiros

ANUNCIO DE APROBACIÓN INICIAL DO EXPEDIENTE DE CESIÓN DE TITULARIDADE DE VARIAS FINCAS EN BASTIAGUEIRO (OLEIROS) A FAVOR DO CONCELLO DE OLEIROS O Pleno da Deputación da Coruña, na súa sesión celebrada o pasado 28 de xullo do 2017 acordou: A) Aprobar inicialmente o expediente de cesión de titularidade en favor do Concello de Oleiros de todas as fincas propiedade da Deputación da Coruña situadas en Bastiagueiro (Oleiros), na marxe dereita en sentido crecente da estrada A Coruña-Santa Cruz, cunha superficie total de 130.189 m 2, que resultaría de sumar a superficie das cinco parcelas rexistrais mais as Fincas A e B do plano elaborado en setembro de 1974 polo perito agrícola, baixo as seguintes condicións: a) Cesión da titularidade ao Concello de Oleiros de 63.946 m 2 en calidade de nudo propietario (a Xunta de Galicia e a Universidade da Coruña xa son usufructuarias de 63.946 m 2 ), que se correspondería coas fincas rexistrais e superficies seguintes: Finca: 12.102; superficie: 1.000 m 2 Finca: 12.101; superficie: 1.000 m 2 Finca: 9.544; superficie: 888 m 2 Finca: 12.160; superficie: 61.058 m 2 b) Cesión da titularidade ao Concello de Oleiros de 66.243 m 2 en pleno dominio, que se correspondería coas fincas rexistrais e superficies seguintes: Finca: 12.150; superficie: 4.450 m 2 Finca A do plano; superficie: 2.733 m 2 Finca B do plano; superficie: 2.263 m 2 Finca: 12.160; superficie: 56.797 m 2 c) As descricións de superficies e lindeiros das fincas cedidas efectúanse a título meramente informativo, como corpos certos que permitan a súa identificación. A Deputación da Coruña cede a titularidade de todos os dereitos que poida ter sobre estas propiedades nos termos expostos nos parágrafos a) e b) anteriores, sen que caiba reclamación do Concello de Oleiros polas deficiencias e inexactitudes ds títulos de propiedade, correspondéndolle ao Concello de Oleiros subsanalas e efectuar as oportunas operacións de depuración, deslinde, e inscrición no rexistro da propiedade, se fose o caso, a súa exclusiva costa. d) O Concello de Oleiros respectará a totalidade dos dereitos constituidos con anterioridade sobre estas fincas pola Deputación da Coruña en favor da Xunta de Galicia, da Universidade da Coruña, ou das entidades que as sucedan, e deberá adicar estes bens a un o varios dos seguintes fins de competencia municipal e interese provincial: usos públicos deportivos, usos públicos culturais, usos públicos sociais, usos públicos recreativos, usos públicos medioambientais, parque público, ou infraestruturas no prazo máximo de 5 anos contados dende o acordo de cesión, debendo manter estes destinos durante os 30 anos seguintes, establecéndose expresamente a resolución da presente cesión en caso de incumprimento, de conformidade e coas consecuencias previstas no artigo 111 do Regulamento de Bens das Entidades Locais, aprobado por Real Decreto 1372/1986. e) Non poderá existir ánimo de lucro no cumprimento dos fins previstos na clausula anterior, establecéndose expresamente a resolución da presente cesión en caso de incumprimento, de conformidade e coas consecuencias previstas no artigo 111 do Regulamento de Bens das Entidades Locais, aprobado por Real Decreto 1372/1986. No caso de que os bens cedidos orixinen algún tipo de ingreso, tal circunstancia deberá ser comunicada á Deputación da Coruña. e) Todos os gastos e impostos a causa da presente cesión serán a costa do Concello de Oleiros, incluidas todas as actuacións administrativas, escrituras públicas e inscriccións rexistrais que se precisen con carácter previo para regularizar a titularidade das propiedades cedidas. Do mesmo xeito, todos os tributos e gastos que devenguen as propiedades a partir da formalización da presente cesión serán a costa do Concello de Oleiros. B) Deixar sen efecto o acordo do Pleno da Deputación do 29/06/2006 polo que se cedeu a propiedade de 21.024 m 2 ao Concello de Oleiros para a construcción dun auditorio, por estar esta superficie xa incluida no punto anterior. C) Someter o citado expediente de cesión de titularidade a información pública mediante a súa publicación no Boletín Oficial da Provincia durante un prazo mínimo de 15 días, contados dende o seguinte ao da súa publicación. En cumprimento do citado acordo, expóñese a información pública o presente expediente para que as persoas interesadas poidan consultalo, e se é o caso formular por escrito as alegacións que estimen oportunas, no prazo indicado, no Servizo de Patrimonio e Contratación, no edificio principal da deputación sito na avenida do Porto da Coruña número 2 quinto andar, na cidade da Coruña. A Coruña, 02 de agosto do 2017. A presidenta en funcións O secretario María Goretti Sanmartín Rei José Luis Almau Supervía